
ΔΙΑΓΩΝΙΣΜΑ ΣΤΗΝ ΙΣΤΟΡΙΑ ΠΡΟΣΑΝΑΤΟΛΙΣΜΟΥ
Γ’ ΛΥΚΕΙΟΥ

ΟΜΑΔΑ Α 
ΘΕΜΑ Α1.
 Να εξηγήσετε γιατί: 
α) οι Ναπολεόντειοι πόλεμοι ευνόησαν την ελληνική εμπορική ναυτιλία.
 β) στο ζήτημα των εθνικών γαιών επικράτησε ο πολυτεμαχισμός. 
γ) πολλές δεκαετίες μετά την ανεξαρτησία της η Ελλάδα έμοιαζε περισσότερο με την Ανατολή παρά με τη Δύση. 
(Μονάδες 15)

ΘΕΜΑ Α2
 Να χαρακτηρίσετε τις προτάσεις που ακολουθούν γράφοντας στο τετράδιό σας τη λέξη Σωστό ή Λάθος δίπλα στο γράμμα που αντιστοιχεί στην κάθε πρόταση: 
α) Το 1864 ενσωματώθηκαν στην Ελλάδα τα Επτάνησα. 
β) Ο ναυτικός αποκλεισμός του 1854 επιβεβαίωσε τις περιορισμένες οικονομικές δυνατότητες της χώρας. 
γ) Η σταφιδική κρίση στις αρχές του 19ου αιώνα προκάλεσε μεγάλο ρεύμα μετανάστευσης προς τις Η.Π.Α.
 δ) Η πρώτη τράπεζα που ιδρύθηκε στο ελληνικό κράτος ήταν η Ιονική το 1839.
 ε) Από το 1833 έως το 1870 διανεμήθηκαν 600.000 στρέμματα εθνικών γαιών. 
 (Μονάδες 10)

ΘΕΜΑ Α3
 Πώς μπορούμε να προσδιορίσουμε τον όρο ‘’εθνικές γαίες’’(μονάδες 4), πώς μπορούσαν αυτές να αξιοποιηθούν κατά την Επανάσταση του 1821(μονάδες 4) και ποια ήταν περίπου η έκτασή τους(μονάδες 2); 
(Μονάδες 10)

ΘΕΜΑ Α4 
[bookmark: _GoBack]Τι γνωρίζετε για την εθνική ιδεολογία η οποία ονομάστηκε Μεγάλη Ιδέα;
 (Μονάδες 15)

ΟΜΑΔΑ Β
 Β1. Βάσει των γνώσεών σας αλλά και όσων αναφέρονται στην παρακάτω ιστορική πηγή: α. να αναφερθείτε στο ζήτημα του ορυκτού πλούτου της Ελλάδος κατά τον 19ο αιώνα(μονάδες 13) β. να επισημάνετε τη σημασία της εκμετάλλευσης των ορυχείων του Λαυρίου για την ελληνική οικονομία(μονάδες 12).
 «Η εξόρυξις των εις τα σπλάχνα της γης υπαρχόντων ορυκτών είναι μία των δυσχερεστέρων βιομηχανικών εργασιών, ήτις τότε μόνον δύναται να ευδοκιμήση όταν η κοινωνία και επιστημονικώς είναι ανεπτυγμένη και ευμοιρεί (:διαθέτει άφθονα) υλικών κεφαλαίων· καθόσον ου μόνον άμεσονσχέσινέχουσι προς την βιομηχανίαν ταύτην άπασαι αι φυσικαίεπιστήμαι, αλλά και τα προς εξόρυξιν των πλείστων μετάλλων έργα εισίτοιαύτα ώστε διά να εκτελεσθώσιν απαιτούνται ειδικαίτεχνικαί γνώσεις και προκαταβολαί αδρών κεφαλαίων. Εν τούτοις άπαντα τα ορυκτά δεν παρέχουσι τας αυτάς δυσκολίας προς εξόρυξιν, είτε διότι ταύτα κείνται επί της επιφανείας της γης, είτε διότι δύνανται να χρησιμεύσωσιν εις τας ανάγκας της κοινωνίας ως έχουσι και άνευ περαιτέρω κατεργασίας. Τα περί Ορυκτών εν γένει εκανονίσθησαν παρ’ ημίν διά του νόμου της 22 Αυγούστου 1861 όστις διαιρεί αυτά εις τρείς κατηγορίας, εις μεταλλεία, εις ορυχεία και εις λατομεία[…] Προκειμένου περί του ορυκτού πλούτου της Ελλάδος και της επ’ αυτού βιομηχανίας οφείλομεν να μνημονεύσωμεν ενταύθα τας εν τη Λαυριωτικήενεργουμέναςανακαμινεύσεις των Σκωριών παρά της εταιρείας Ρού[…] Η εγκατασταθείσα αύτη βιομηχανία δεν έφερε μόνον ως αποτέλεσμα την αναγνώρισιν, ούτως ειπείν, του προ αιώνων εκθέτου αυτού πλούτου, εκ των λειψάνων των αρχαίων μεταλλείων του αργύρου του οποίου την αξίαν ουδείς επεχείρησε πρότερον να εξερευνήση και εκτιμήση, αλλά και υπό καθαρώς κοινωνικήν έποψιν εξεταζομένη, επέφερεν ως αποτέλεσμα να μεταβάληολόκληρον την πρότερον έρημον εκείνην χώραν την από των χρόνων της δόξης των Αθηναίων ξηράν και άγονον διατελούσαν, εις εστίαν βιομηχανικής ενεργείας και δραστηριότητος, διασχιζομένην από αμαξιτάς οδούς, και αποστέλλουσαν εκ των ερήμων άλλοτε ακτών της σπουδαίονπλούτον εμπορίου· και ήτις, προϊόντος του χρόνου, δύναται να κατασταθήκέντρον σημαντικού εμπορίου και ν’ αποτελέση μίαν των ανθηροτέρων ελληνικών πόλεων άς υπόσχεται ν’ ανεγείρη και παρ’ ημίν ο νεώτερος πολιτισμός». 
Α. Μανσόλας, Πολιτειογραφικαίπληροφορίαι περί Ελλάδος, εν Αθήναις, 1867, σ. 123 & 127-128. 
(Μονάδες 25)

Β2. Η δημιουργία τραπεζικού συστήματος στην Ελλάδα του 19ου αιώνα: α) γιατί ήταν επιτακτική ανάγκη να δημιουργηθεί(μονάδες 13); β) κάτω από ποιες συνθήκες ιδρύθηκε και αναπτύχθηκε τις πρώτες δεκαετίες η Εθνική Τράπεζα(Ε.Τ.Ε.)-(μονάδες 12); Στην απάντησή σας να αξιοποιήσετε και τα στοιχεία των παρακάτω κειμένων. 
Κείμενο Ι
 «Η γενικευμένη ένδεια που χαρακτήριζε την ελληνική κοινωνία αρκετά χρόνια μετά την Επανάσταση πρέπει να επέτεινε τον έλεγχο που εξασκούσε η ομάδα των μεγαλεμπόρων στην αγροτική παραγωγή μέσω του τοκογλυφικού δανεισμού και της προαγοράς των προϊόντων. Ο έλεγχος της πίστης μετατρέπει τους μεγαλεμπόρους σε κατόχους του κυριότερου κεφαλαιουχικού πλούτου της χώρας και, συνεπώς, σε οικονομικά κυρίαρχη ομάδα[…]Από τη μεγάλη ζήτηση πιστώσεων εύκολα συνάγουμε την έλλειψη κεφαλαίων, έλλειψη που καταγράφουν και οι πηγές. Ταυτόχρονα μας μαρτυρούν μια σχετικά μεγάλη αγορά δανεισμού, που σε μεγάλο βαθμό καλύπτεται με τοκογλυφική σχέση, με επιτόκιο που κυμαίνεται από 15% ως 45% το χρόνο για διάρκεια μέχρι ένα χρόνο όσον αφορά την αγροτική παραγωγή, και λίγο περισσότερο εφόσον το δάνειο είχε υποθηκευτικό αντίκρισμα, με ιλιγγιωδώς όμως αυξανόμενο τόκο».
 Πέτρος Πιζάνιας, Μισθοί και Εισοδήματα στην Ελλάδα(1842-1923). Το παράδειγμα των υπαλλήλων της Εθνικής Τράπεζας, Μ.Ι.Ε.Τ., Αθήνα, 1985, σ. 34-35.
 Κείμενο ΙΙ 
«Από τους πρώτους μετόχους της Ε.Τ.Ε. εγγράφεται και ο [έμπορος] Ευθυμίου για 5 μετοχές(5.000 δρχ.), ενώ το 1846 φέρεται κάτοχος 10 ανωνύμων μετοχών. Η ικανοποίησή του για την ευόδωση της υπόθεσης είναι ασυγκράτητη και πολύ ζωηρά εκδηλώνεται στα γράμματά του. Φυσικά οι αντιδράσεις των τοκογλύφων εξακολουθούν να είναι ‘’μανιώδεις’’, όπως γράφει ο Ευθυμίου, μολονότι πλέον βρίσκονται μπροστά σε γεγονός τετελεσμένο[…] Με την ίδρυση της Ε.Τ.Ε. πέφτουν βροχή και οι αιτήσεις για δάνεια, διορισμούς, ρουσφέτια. Ιδιαίτερο ενδιαφέρον έχουν όσα γράφει ο Ευθυμίου για το θέμα των δανειοδοτήσεων. Αν δεν είναι σχήμα λόγου, η πληροφορία ότι στην Ε.Τ.Ε. μέχρι τον Ιούνιο του 1842 είχαν μαζευτεί τουλάχιστον 1.000 αιτήσεις αθεώρητες, εκτός από εκείνες που είχαν ήδη εξεταστεί και εγκριθεί ή απορριφθεί, είναι αρκετά εντυπωσιακή[…] Ύστερα από τη διευθέτηση του ζητήματος των δανειοδοτήσεων αρχίζουν οι συζητήσεις για την ίδρυση των υποκαταστημάτων. Τον Ιούλιο του 1843 γίνονται διάφορες προτάσεις για τη σύσταση καταστημάτων στη Σύρο, Πάτρα και Τρίπολη, αλλά η Συνέλευση δεν βιάζεται να πάρει αποφάσεις και μεταθέτει το πρόβλημα ως το Δεκέμβριο. Στο μεταξύ η Εθνική Τράπεζα συνεχίζει την ανοδική της πορεία, εξελίσσεται και εδραιώνεται ως θεσμός στην ελληνική κοινωνία». 
Ευτυχία Λιάτα, Τιμές και Αγαθά στην Αθήνα(1839-1846). Μία μαρτυρία από το κατάστιχο του εμπόρου Χριστόδουλου Ευθυμίου, Μ.Ι.Ε.Τ., Αθήνα, 1984, σ. 43-44.

